CTET 2019 Answer Key: सीटेट परीक्षा की आंसर-की जल्द होगी जारी, ऐसे कर पाएंगे डाउनलोड  
सीटेट परीक्षा की आंसर-की जल्द जारी होगी.
इसके साथ OMR शीट भी जारी की जाएगी. 
सीटेट का रिजल्ट 6 सप्ताह के भीतर जारी होगा.
केन्द्रीय माध्यमिक शिक्षा बोर्ड (CBSE) जल्द सीटीईटी परीक्षा की आंसर-की (CTET Answer Key) और ओएमआर शीट (CTET OMR Sheet) जारी कर देगा. परीक्षा की आंसर-की (CTET 2019 Answer Key) और ओएमआर शीट सीटेट की ऑफिशियल वेबसाइट ctet.nic.in पर जारी की जाएगी. उम्मीदवार इस वेबसाइट से ही आंसर-की (CTET December Answer Key) चेक और डाउनलोड कर सकेंगे. आंसर-की जारी होने के बाद आपत्ति दर्ज कराने की प्रक्रिया शुरू होगी. उम्मीदवारों को आपत्ति दर्ज कराने के लिए शुल्क देना होगा. ऑफिशियल एग्जाम शेड्यूल के मुताबिक सीटीईटी परीक्षा का रिजल्ट 6 सप्ताह के भीतर जारी कर दिया जाएगा. बता दें कि सीटेट परीक्षा 8 दिसंबर को देश भर के 110 प्रमुख शहरों में आयोजित की गई है. परीक्षा (CTET 2019 Exam) दो शिफ्ट में हुई. पहली शिफ्ट सुबह 9.30 से 12 बजे तक और दूसरी शिफ्ट 2 बजे से 4.30 बजे चली थी.